Lav et referat af nedenstående tekst:

Tekst:
Det var en både fattet og ærlig direktør for Aalborg Håndbold, der et par timer efter nederlaget til GOG, i en næsten tom og forladt håndboldarena i Gigantium, gjorde status. Blot et enkelt mål tabte hans hold med og dermed mistede Aalborg Håndbold chancen for at vinde det danske mesterskab for fjerde gang i træk. - Det er fortjent GOG vinder det danske mesterskab, så selvfølgelig ønsker vi dem tillykke, selvom vi gerne ville have festet her i aften med vores fans, siger en, trods alt, smilende direktør Jan Larsen til TV2 Nord. Se hele interviewet med Jan Larsen her. Artiklen fortsætter efter videoen. Masser af succes trods finale-nederlag Og Jan Larsen og Aalborg håndbold kan trods nederlaget se tilbage på en forrygende sæson, der har budt på masser af sportslig succes - Når vi først får ilt til hjernen igen efter det her ærgerlige nederlag, kan vi altså tænke tilbage og være stolte over at være vinder af Super-cup, vinder af pokalturneringen Santander Cup, kvartfinale i Champions League og nu en finale om det danske håndboldmesterskab, siger Jan Larsen med stolthed i stemmen. Stolt af Aalborg-setuppet Og det er ikke kun spillet på banen, Aalborg Håndbold har at være stolte over. Også uden for banen bliver der lagt mærke til, hvordan klubben over de seneste år har opbygget et setup omkring kampene i Gigantiums store arena. - Både Dansk håndboldforbund og GOG har i dag sagt til mig, at de aldrig har oplevet så flot en kulisse omkring en finale om det danske håndboldmesterskab. Det setup vi laver omkring afviklingen af vores kampe, ses ikke bedre i hele verden, så jeg er stolt på mine medarbejderes og fansenes vegne, siger en stolt Jan Larsen. Håber på wildcard til Champions League Og netop den aalborgensiske måde  at afvikle deres håndboldkampe i Gigantium kan bane vejen for at Aalborg Håndbold, trods sølvmedaljen i den hjemlige turnering, får et såkaldt wildcard til næste sæsons Champions League. - Vi har flere gange haft besøg af repræsentanter fra det internationale håndboldforbund for at se, hvordan vi klarer opgaverne omkring afvikling af europæiske kampe - og hver gang roser de os til skyerne, så jeg kan næsten ikke se, hvordan de kan undgå at give os et wildcard, slutter Jan Larsen imens folk omkring ham er i fuld gang med oprydningen efter en fantastisk finalekamp. - Jeg håber, der er nogen til at hjælpe med at rydde op, for jeg er fanme træt lige nu, griner Jan Larsen.

Referat:
Jan Larsen tror og håber at Aalborg Håndbold bliver tildelt et wildcard til at spille Champions League trods finalenederlaget til GOG, der kostede klubben guldmedaljerne.